Районна избирателна комисия Враца

ПРОТОКОЛ
№ 3/09.02.2017

На 09.02.2017 г. от 15:00 часа в залата на РИК в сградата на Областна Администрация – Враца се проведе заседание на РИК – Враца. Присъстват дванадесет членове на комисията. По уважителни причини отсъства Георги Петров.

Заседанието протече по следния дневен ред:

1.Проекти на решения.

2. Разни.

**Гласували дневния ред**: 12, За – 12, Против – 0

**По т.1 от дневния ред се взеха следните решения**:

**Проект за решение № 12**: Формиране и утвърждаване на единната номерация на избирателните секции в Шести изборен район – Врачански за произвеждане на изборите за народни представители на 26 март 2017г. Докладва Момчил Петров.

**Гласували**: 12, За – 12, Против – 0

**Решение № 12-НС се приема**

 **Проект за решение № 13**: Определяне общия брой на всички членове на секционни избирателни комисии, определяне броя на членовете на избирателните секции в Шести изборен район - Враца за произвеждане на изборите за народни представители на 26 март 2017г., разпределяне местата в ръководствата и местата за членовете в секционните избирателни комисии в Шести изборен район – Врачански, съобразно Методика на Централната избирателна комисия, приета с Решение № 4237-НС/07.02.2017 г. на ЦИК. Докладва Момчил Петров.

 **Протоколно решение № 1:** относно провеждане на жребий за определяне на ръководни места в община Оряхово и община Мездра поради невъзможност за разпределяне на ръководствата в СИК в двете общини за ПП Атака и КП АБВ.

**Гласували**: 12, За – 12, Против – 0

**Протоколно решение № 1 се приема**

 **Протоколно решение № 2:** относно начина на провеждане на жребий.

Имената на всички присъстващи членове на РИК на настоящето заседание се поставят в непрозрачна кутия. Не се поставя името на председателя, който ръководи жребия и тегли имената от кутията. Във втора непрозрачна кутия се поставят наименованията на двете партии (ПП Атака и КП АБВ), участващи в жребия. Председателят на РИК тегли име от първата кутия, който да изтегли наименование на партия от втората кутия. Процедурата се повтаря два пъти за всяка от общините. Заинтересованите страни, участващи в жребия са уведомени за провеждането на същия. В РИК - Враца е получено писмо по електронната поща от г-н Стойков – представител на ПП Атака, че е възпрепятстван и е съгласен жребият да се проведе в негово отсъствие. На заседанието няма упълномощен представител на КП АБВ.

**Гласували**: 12, За – 12, Против – 0

**Протоколно решение № 2 се приема**

Пристъпва се към теглене на жребий.

 За община Оряхово: председателят изтегли името на Калина Динкова, която изтегли от другата кутия наименованието на ПП Атака.

Следва разпределението за община Оряхово: за ПП Атака стават 4 ръководни места, за КП АБВ - 3 ръководни места.

 За община Мездра: председателят изтегли името на Ирена Николова, която изтегли от другата кутия наименованието на КП АБВ.

Следва разпределението за община Мездра: за ПП Атака стават 6 ръководни места, за КП АБВ - 7 ръководни места.

**Гласували**: 11, За – 11, Против – 1

**Решение № 13-НС се приема**

Марин Връбчев няма да дава мотивиран отговор (особено мнение) за гласувал „против“.

**Проект за решение № 14**: изменение на Решение № 10-НС/04.02.2017 г. на Районна избирателна комисия в Шести изборен район – Врачански (РИК Враца) относно създаване на работна група от специалисти към РИК Враца. Докладва Момчил Петров.

**Гласували**: 12, За – 12, Против – 0

**Решение № 14-НС се приема**

**По т.2 от дневния ред:**

**Няма предложения.**

Заседанието приключи в 15.30 часа.

Протоколчик: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ирена Николова

Председател: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Момчил Петров

Секретар: \_\_\_\_\_\_\_\_\_\_\_\_\_\_\_\_\_\_\_\_\_

Милена Миковска